এবার পাকিস্তানে পড়ানো হবে গীতা-মহাভারত!

ওয়েব ডেস্ক : এবার পাকিস্তানেও (Pakistan) পড়ুয়াদের শেখানো হবে সংস্কৃত ভাষা (Sanskrit Language)। এমনকি পড়ানো হতে পারে মহাভারত (Mahabharat) ও গীতা (Gita)। জানা যাচ্ছে, লাহোরের একটি বিশ্ব বিদ্যালয়ে এগুলি পড়ানো হতে পারে। লাহোর (Lahore) ইউনিভার্সিটি অফ ম্যানেজমেন্ট পাকিস্তানে সংস্কৃত শেখানোর উদ্যোগ নিয়েছে বলে খবর।

ধর্মের ভিত্তিতে ভারত থেকে আলাদা হয়েচিল পাকিস্তান। কিন্তু তা সত্বেও দুই দেশের মধ্যে সাংস্কৃতিক এবং সামাজিক মিল এখনও রয়ে গিয়েছে। অন্যদিকে ভারতে সবথেকে প্রচলিত ভাষা হল হিন্দি (Hindi)। আর পাকিস্তানের মূল ভাষা হল উর্দু (Urdu)। এই দুই ভাষা সৃষ্টি হয়েছে সংস্কৃতির অপভ্রংশ শৌরসেনী থেকে। দুই ভাষার ব্যাকরণ, বাক্যগঠনও প্রায় এক। এই কারণেই ওই সংস্থার তরফে সংস্কৃত শেখানোর উদ্যোগ নেওয়া হয়েছে বলে খবর।

আরও খবর : এবার জেন-জি বিক্ষোভ পাকিস্তানে! সোশাল মিডিয়া বন্ধ করছে সরকার

ওই সংস্থার তরফে জানানো হয়েছে, উইকেন্ডে বিশ্ব বিশ্ববিদ্যালয়ে সংস্কৃত শেখানো হবে। তিন মাস ধরে এই কোর্স করানো হবে। লাহোর ইউনিভার্সিটি অফ ম্যানেজমেন্টের গুরমানি সেন্টারের ডিরেক্টর ডঃ আলি উসমান কাসমি এ নিয়ে বলেছেন, পাঞ্জাবের লাইব্রেরিতে রয়েছে সংস্কৃত নথি, তালপাতার পুঁথি। কিন্তু পাকিস্তান স্বাধীনতা পাওয়ার পর সেগুলিকে আর কেউ ব্যবহার করেনি। তবে এবার এই সব বিষয়গুলি আগ্রহী পড়ুয়াদের পড়ানো হবে বলে জানানো হয়েছে। এই ভাষাই দুই দেশের যোযোগের মাধ্যম হতে পারে বলে জানাচ্ছে ওই সংস্থা।

সংস্কৃতের পাশাপাশি গীতা ও মহাভারতও পড়ানো হবে পড়ুয়াদের। এমনই উদ্যোগ নিয়েছে ওই সংস্থা। উসমান কাসমি আরও জানিয়েছেন, এসবের ফলে আগামী কয়েক বছরে পাকিস্তানেও বহু মানুষ গীতা এবং মহাভারত সম্পর্কে জানতে পারবেন।